text: Kan vi blive enige: Skal man give håndtryk for at blive dansk statsborger?
  10 maj 2019 kl. 07.30
  
  I dagens program mødes folketingskandidat Rune Christiansen fra Radikale Venstre og flerårige folketingsmedlem Karina Adsbøl fra Dansk Folkeparti.
  De er bestemt ikke enige i spørgsmålet: Skal man give håndtryk for at blive dansk statsborger? 
  Derfor inviterede vi dem i studiet for at se, om det nu ikke var muligt at få dem til at blive bare lidt enige om netop det spørgsmål.
  
  Kan vi blive enige?
  Tre minutter, to politikere, et spørgsmål og ingen tal - det er forudsætningerne, når politikere i hverdagene krydser klinger i TV SYDs debatprogram Kan vi blive enige?.
  Som titlen antyder, handler det dog ikke kun om at debattere. For at være en god folketingspolitiker kræver det, at man kan samarbejde på tværs af partier. 
  TV SYD tester derfor politikernes evne til at blive enige. Følg med her på tvsyd.dk og i vores nyhedsudsendelse i tv under valgkampen.
  
  